37 милиона велосипеда, което надхвърля двукратния размер на общото потребление в Съюза (а именно 18 милиона единици).
 (189)
 Освен това, както е установено в Регламент (ЕС) No 502/2013 на Съвета (89) и потвърдено по време на разследването, производството на велосипеди основно представлява комплектоване, които би могло лесно да се увеличи, като се увеличи броят на персонала. Следователно китайските производители биха могли бързо да изградят нов капацитет, като наемат нов персонал.
 (190)
 Въз основа на гореизложеното Комисията заключи, че китайските производители износители разполагат със значителен свободен капацитет, който биха могли да използват за производството на велосипеди за износ за пазара на Съюза, ако се допусне срокът на действие на мерките да изтече.
 (191)
 В коментарите си по отношение на окончателното разгласяване CCCME заяви, че Комисията е направила приблизителна оценка на свободния капацитет на китайската промишленост и не е представила никакви доказателства в нейна подкрепа.
 (192)
 Комисията припомни, че поради ниската степен на съдействие от КНР, за изготвяне на приблизителната оценка на свободния капацитет е бил приложен член 18 от основния регламент. Освен това, както е посочено в съображения 187 и 188, Комисията изготви оценката си на базата на данните за общото производство на велосипеди, предоставени от Китайската асоциация за велосипеда. CCCME не предостави никакви доказателства в подкрепа на твърдението си, че Комисията неправилно е изчислила свободния капацитет в КНР. Поради това твърдението беше отхвърлено.
 3.4.2. Привлекателност на пазара на Съюза
 3.4.2.1. Ценово поведение на китайските износители на трети пазари
 (193)
 Първият елемент в подкрепа на привлекателността на пазара на Съюза е ценовото поведение на китайските производители, когато продават на пазара на Съюза, в сравнение с други експортни пазари. Ако разгледаме общия китайски износ на велосипеди през разследвания период в рамките на прегледа (90), той възлиза на около 58 милиона бройки, от които 15 милиона са продадени на САЩ (т.е. 26 % от обшия китайски износ на велосипеди). Средната китайска експортна цена за САЩ е 50 EUR/единица, което е по-малко, отколкото за ЕС (64 евро/единица) и значително по-малко от средната продажна цена на производителите от Съюза през разследвания период в рамките на прегледа (т.е. 129 EUR/единица). Освен това в съответствие с раздел 301 от Закона на САЩ за търговията (U.S. Trade Act) (91) наложената от 1 януари 2019 г. допълнителна адвалорна ставка на митото от 10 % върху китайски велосипеди в САЩ вероятно значително ще повлияе на китайския износ на велосипеди за САЩ. В допълнение на 10 май 2019 г. САЩ отново увеличи размера на допълнителната адвалорна ставка на митото на 25 % (92). Съответно се очаква въздействието върху китайския износ на велосипеди за САЩ да бъде още по-значително. В резултат на това, ако срокът на действие на съществуващите мерки изтече, Съюзът ще стане по-привлекателен от настоящия най-голям пазар на китайски велосипеди.
 (194)
 Като цяло Съюзът е привлекателен за китайските производители на велосипеди от гледна точка на цените. Китайските износители са реализирали продажби в 149 държави (представляващи 71 % от общата стойност на износа им на велосипеди), в които цените средно са били по-ниски, отколкото в Съюза. Те са реализирали продажби на